એક સરકારી અધિકારીએ PMOના પ્રશ્નના જવાબમાં જણાવ્યું હતું કે, PMOની પૂછપરછને મર્જર પ્રક્રિયામાં ઝડપ લાવવાનો સંકેત ગણવામાં આવી રહ્યો છે. ખાસ કરીને સરકાર આ ‘મેગા મર્જર'ને દેશમાં ‘ઇઝ ઓફ ડુઇંગ બિઝનેસ'ના ઉદાહરણ તરીકે રજૂ કરવા માંગતી હોવાથી તે સોદો ઝડપથી પૂરો થાય તેમ ઇચ્છે છે. ઉદ્યોગવર્તુળોના જણાવ્યા અનુસાર આઇડિયા અને વોડાફોનના કેટલાક વરિષ્ઠ અધિકારીઓ દ્વારા PMOને પુછાયેલા પ્રશ્નોને કારણે વડાપ્રધાન કાર્યાલયે DoTને પૂછપરછ કરી છે. આ લખાય છે ત્યાં સુધી આઇડિયા અને વોડાફોનને મોકલાયેલા પ્રશ્નનો કોઈ જવાબ મળ્યો નથી. આઇડિયા અને વોડાફોનના મર્જર પર વિદેશી રોકાણકારો અને મલ્ટિનેશનલ કંપનીઓ ખાસ કરીને UKની વોડાફોનની ચાંપતી નજર છે.